વિધાનસભા સત્રને ફક્ત ૧૨ દિવસ બાકી છે છતાં એક મંત્રી ધારાસભ્ય તરીકે શપથ લેવા માટે તૈયાર નથી. કોળી સમાજ મને મોભાદાર ખાતુ મળવું જોઇએ તેમ ઇચ્છી રહ્યો છે તેમ જાહેર કરીને સોલંકી અગાઉ મુખ્યમંત્રી વિજય રૂપાણીને સારૂ ખાતુ આપવા માગણી કરી ચૂકયા છે. સોલંકીને મત્સ્યોધ્યોગ વિભાગ ફરી વખત અપાતા તેઓ નારાજ છે. ગત બુધવારે પણ સ્વર્ણિમ સંકુલમાં મંત્રી મંડળની બેઠક વખતે જ મુખ્યમંત્રીના મુખ્ય અગ્રસચિવ કે. કૈલાસનાથનને મળ્યા હતા પણ મુખ્યમંત્રીના વડપણ હેઠળની બેઠકમાં ભાગ લેવા જવાનું છેક સુધી ટાળ્યું હતું અને છેલ્લે કેબિનેટ ખંડમાં ગયા હતા.